### NN 40/2025 (7.3.2025.), Pravilnik o izmjenama i dopunama Pravilnika o provedbi intervencije 76.01.01. »Osiguranje poljoprivredne proizvodnje« iz Strateškog plana Zajedničke poljoprivredne politike Republike Hrvatske 2023. – 2027.

MINISTARSTVO POLJOPRIVREDE, ŠUMARSTVA I RIBARSTVA

550

Na temelju članka 8.a stavka 23. Zakona o poljoprivredi (»Narodne novine«, br. 118/18, 42/20, 127/20 – Odluka Ustavnog suda Republike Hrvatske, 52/21, 152/22 i 152/24) ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNAMA PRAVILNIKA O PROVEDBI INTERVENCIJE 76.01.01. »OSIGURANJE POLJOPRIVREDNE PROIZVODNJE« IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023. – 2027.

Članak 1.

U Pravilniku o provedbi intervencije 76.01.01. »Osiguranje poljoprivredne proizvodnje« iz Strateškog plana Zajedničke poljoprivredne politike Republike Hrvatske 2023. – 2027. (»Narodne novine«, br. 38/23, 83/23, 32/24 i 140/24) (u daljnjem tekstu: Pravilnik) članak 5. mijenja se i glasi:

»(1) Agencija za plaćanja, u suradnji s Ministarstvom u skladu s člankom 59. Uredbe (EU) br. 2021/2116, osigurava učinkovitu zaštitu financijskih interesa Europske unije i Republike Hrvatske te uspostavlja sustav upravljanja i kontrola koje uključuju provjere u postupku dodjele potpore kao i provjere tijekom provedbe projekta i nakon konačne isplate kako bi na učinkovit način i razmjerno u odnosu na administrativno i financijsko opterećenje utvrdila, spriječila i sankcionirala nepravilnosti, a posebno pokušaj prijevare i umjetnih stvaranja uvjeta za ostvarivanje prava na potporu.

(2) Agencija za plaćanja i Ministarstvo će u postupanju iz stavka 1. ovoga članka osigurati da su administrativne kazne, sankcije, umanjenja potpore i financijske korekcije, koje se primjenjuju, proporcionalne i stupnjevane s obzirom na težinu, opseg, trajanje ili ponavljanje utvrđene nesukladnosti i/ili nepravilnosti.

(3) Nepravilnosti koje imaju za posljedicu odbijanje zahtjeva odnose se na neispunjavanje uvjeta prihvatljivosti korisnika ili projekta kako je utvrđeno u Strateškom planu i pravilnicima iz članka 8.a stavka 27. ovoga Zakona.

(4) Kada u postupku dodjele i/ili isplate potpore Agencija za plaćanja utvrdi postojanje sumnje na prijevaru za kaznena dijela iz članaka 3. i 4. Direktive (EU) br. 2017/1371, Agencija za plaćanja zastaje s postupkom dodjele i/ili isplate potpore te podnosi kaznenu prijavu nadležnom tijelu.

(5) Nakon što zaprimi od nadležnog tijela obavijest da je pokrenut kazneni postupak za kaznena dijela iz članaka 3. i 4. Direktive (EU) br. 2017/1371 Agencija za plaćanja dostavlja korisniku obavijest o privremenoj odgodi dodjele i/ili isplate potpore.

(6) Ako nadležna pravosudna tijela odbace kaznenu prijavu, obustave kazneni postupak, donesu pravomoćnu odbijajuću presudu ili pravomoćnom presudom oslobode korisnika za počinjenje kaznenog djela u kaznenom postupku pokrenutom na temelju sumnje na prijevaru, Agencija za plaćanja će korisnika kojemu je izdana obavijest iz stavka 5. ovoga članka u roku od 30 dana od zaprimanja odluke/rješenja pravosudnog tijela obavijestiti o nastavku postupka dodjele i/ili isplate potpore.

(7) Agencija za plaćanja će korisnicima kojima je izrečena pravomoćna presuda kojom se proglašavaju krivima za počinjenje kaznenog dijela za kaznena dijela iz članaka 3. i 4. Direktive (EU) br. 2017/1371:

– odbiti sve zahtjeve koji su u tijeku postupka administrativne kontrole

– raskinuti sve važeće ugovore o financiranju za projekte koji nisu isplaćeni u cijelosti, u slučajevima kada se ugovori o financiranju sklapaju

– poništiti sve odluke koje je izdala, a kojima su stekli prava na potporu

– obustaviti sva plaćanja

– zatražiti povrat sredstava u odnosu na ona sredstva koja nisu predmetom instituta oduzimanja imovinske koristi u kaznenom postupku za sve projekte/zahtjeve koji već nisu konačno isplaćeni.

(8) Na akte Agencije za plaćanja donesene u postupcima iz stavka 7. ovoga članka korisnik ne može izjaviti žalbu, već može pokrenuti upravni spor.

(9) Osoba koju su nadležna pravosudna tijela pravomoćnom presudom proglasila krivom te fizičke i pravne osobe u kojima je osuđena osoba vlasnik obrta i/ili nositelj/član poljoprivrednoga gospodarstva i/ili osnivač/član društva i/ili osoba ovlaštena za zastupanje, neovisno o udjelu vlasničkih ili upravljačkih prava, u kalendarskoj godini donošenja pravomoćne presude i u sljedeće tri kalendarske godine isključuju se iz mogućnosti dodjele potpore iz EPFRR-a i EFJP-a.

(10) Posljedica u slučaju utvrđenog umjetnog stvaranja uvjeta u skladu s člankom 62. Uredbe (EU) br. 2021/2116 je odbijanje zahtjeva korisnika ili ukidanje pogodnosti koje su umjetno stvorene.

(11) Administrativne mjere, umanjenja potpore i financijske korekcije ministar propisuje pravilnicima iz članka 8.a stavka 27. Zakona o poljoprivredi.«.

Članak 2.

Članak 8. stavak 8. mijenja se i glasi:

»(8) Police osiguranja moraju biti ugovorene za kalendarsku godinu za koju se podnosi zahtjev za isplatu potpore.«.

Članak 3.

Prilog 3. zamjenjuje se novim Prilogom 3. koji je tiskan u dodatku ovoga Pravilnika i njegov je sastavni dio.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/22-01/89
 Urbroj: 525-07/294-25-22
 Zagreb, 28. veljače 2025.

Potpredsjednik Vlade
 i ministar
 David Vlajčić, v. r.

PRILOG III.

|  |  |  |
| --- | --- | --- |
| Izračuni vrijednosti u biljnoj proizvodnji | | |
| Naziv poljoprivredne kulture | Regija | Prosječna vrijednost proizvodnje (EUR/HA) |
| Pšenica (jara i ozima) | RH | 1.250,97 |
| Kukuruz | RH | 1.455,73 |
| Soja | RH | 1.410,50 |
| Zob (ozima i jara) | RH | 765,00 |
| Raž (ozima i jara) | RH | 1.210,00 |
| Tikva uljarica | RH | 1.560,00 |
| Uljana repica | RH | 1.361,50 |
| Ječam (ozimi i jari) | RH | 1.183,00 |
| Suncokret | RH | 1.102,50 |
| Šećerna repa | RH | 2.220,00 |
| Merkantilni krumpir | RH | 8.200,00 |
| Industrijski krumpir | RH | 6.750,00 |
| Kukuruz za silažu | RH | 4.160,00 |
| Lucerna | RH | 672,96 |
| Jabuka | RH | 30.000,00 |
| Šljiva | RH | 26.750,00 |
| Mandarina | RH | 22.605,00 |
| Limun | RH | 14.640,00 |
| Naranča | RH | 13.380,00 |
| Kruška | RH | 30.910,00 |
| Breskva | RH | 36.200,00 |
| Nektarina | RH | 25.950,00 |
| Višnja | RH | 21.250,00 |
| Višnja maraska | RH | 12.000,00 |
| Jagoda | RH | 91.625,00 |
| Kupina | RH | 96.000,00 |
| Malina | RH | 53.000,00 |
| Trešnja | RH | 45.350,00 |
| Smokva | RH | 15.356,25 |
| Američka borovnica | RH | 32.500,00 |
| Sibirska borovnica, haskap | RH | 7.500,00 |
| Aronija | RH | 4.500,00 |
| Lubenica | RH | 30.750,00 |
| Lješnjak | RH | 6.690,00 |
| Orah | RH | 11.100,00 |
| Badem | RH | 14.000,00 |
| Grožđe, stolno | Istra i Kvarner, Dalmacija | 48.000,00 |
| Grožđe, vinsko | Istra i Kvarner, Dalmacija | 15.480,00 |
| Grožđe, vinsko | Slavonija | 15.480,00 |
| Grožđe, vinsko | Središnja Hrvatska | 14.190,00 |
| Maslina (Istra) | RH | 12.870,00 |
| Maslina (Dalmacija) | RH | 10.250,00 |
| Rajčica (visoka) na otvorenom | RH | 121.200,00 |
| Rajčica (niska) na otvorenom – za preradu | RH | 10.200,00 |
| Rajčica – hidroponska proizvodnja (proizvodnja na 0,10 ha) | RH | 38.700,00 |
| Rajčica – zaštićeni prostor (proizvodnja na 0,01 ha) | RH | 2.340,00 |
| Paprika na otvorenom | RH | 65.066,67 |
| Paprika – zaštićeni prostor (proizvodnja na 0,01 ha) | RH | 600,00 |
| Krastavac salatni – zaštićeni prostor 0,01 ha | RH | 645,00 |
| Krastavac na otvorenom | RH | 44.800,00 |
| Salata | RH | 45.450,00 |
| Grah | RH | 5.520,00 |
| Luk na otvorenom | RH | 36.600,00 |
| Mladi luk | RH | 45.300,00 |
| Češnjak | RH | 19.250,00 |
| Rani kupus na otvorenom | RH | 22.000,00 |
| Kasni kupus na otvorenom | RH | 27.000,00 |
| Cvjetača na otvorenom | RH | 34.125,00 |
| Brokula | RH | 29.070,00 |
| Mrkva na otvorenom | RH | 37.000,00 |
| Peršin | RH | 46.500,00 |
| Cikla | RH | 17.550,00 |
| Duhan | RH | 6.639,60 |
| Bob | RH | 1.880,00 |
| Pir | RH | 800,00 |
| Kukuruz šećerac | RH | 6.400,00 |
| Stočni grašak | RH | 1.350,00 |
| Grašak | RH | 2.502,50 |
| Heljda | RH | 3.369,50 |
| Crveni kupus | RH | 37.750,00 |
| Tikvica | RH | 20.350,00 |
| Kelj | RH | 36.400,00 |
| Batat | RH | 26.400,00 |
| Tikva | RH | 31.500,00 |
| Kamilica | RH | 1.988,00 |
| Tritikal (ozimi i jari) | RH | 966,00 |
| Patlidžan | RH | 51.000,00 |
| Poriluk | RH | 30.150,00 |
| Špinat | RH | 25.687,50 |
| Ribizl | RH | 7.680,00 |
| Blitva | RH | 76.000,00 |
| Mak | RH | 1.541,67 |
| Dinja | RH | 40.775,00 |
| Marelica | RH | 29.475,00 |
| Voćne sadnice | RH | 224.000,00 |
| Lozni cijepovi | RH | 110.000,00 |
| Sjeme – strne žitarice | RH | 3.032,00 |
| Sjeme – krmno bilje | RH | 5.430,00 |
| Sjeme – kukuruz | RH | 4.000,00 |
| Sjeme – uljarice | RH | 5.257,00 |
| Sjeme – krumpir | RH | 45.276,00 |
| Sjeme – povrće | RH | 10.119,65 |
| Sjeme – duhan | RH | 6.370,94 |
| Lavanda (suhi cvijet) | RH | 6.000,00 |

|  |  |  |
| --- | --- | --- |
| Izračuni vrijednosti u stočarskoj proizvodnji | | |
| Vrsta proizvodnje | Regija | Prosječna vrijednost proizvodnje (EUR/grlu/kljunu) |
| Kozje mlijeko | Kontinentalna RH | 429,00 |
| Tov junadi | RH | 1.608,00 |
| Uzgoj teladi (80 – 160 kg) | RH | 595,20 |
| Tov svinja (25 – 100 kg) | RH | 186,00 |
| Proizvodnja prasadi (do 25 kg) | RH | 68,50 |
| Tov brojlera | RH | 2,99 |
| Tov purana | RH | 27,20 |
| Proizvodnja jaja (nesilica) | RH | 52,20 |
| Uzgoj pilenki za konzumna jaja | RH | 6,50 |
| Uzgoj pilenki za rasplodna jaja | RH | 13,00 |
| Proizvodnja kravljeg mlijeka | RH | 3.476,50 |
| Proizvodnja jaradi | RH | 66,40 |
| Ovčje mlijeko | RH | 219,00 |
| Proizvodnja janjadi | RH | 75,46 |
| Uzgoj omadi konja za rasplod | RH | 1.494,00 |
| Uzgoj omadi magaraca za rasplod | RH | 700,00 |
| Uzgoj nazimica/nerasta za rasplod | RH | 350,00 |
| Uzgoj junica za rasplod (starosti iznad 15 mjeseci) | RH | 1.800,00 |
| Uzgoj mladih bikova za rasplod | RH | 2.000,00 |
| Uzgoj šilježica/ovnića za rasplod | RH | 150,00 |
| Uzgoj šilježica/jarića za rasplod | RH | 150,00 |
| Med (40 kg/košnici) | Kontinentalna RH | 265,60 |